Razali Alias

Razali Alias (1961 – 27 Januari 2012) merupakan seorang bekas pemain dan jurulatih bola sepak Singapura dan Malaysia.

Dilahirkan di Singapura, beliau memulakan kariernya di Singapura bersama pasukan nasional Singapura,http://cyberita.asia1.com.sg/msukan/story/0,6879,206592,00.html namun beliau lebih terkenal sebagai penyerang untuk  Selangor FA pada era 80-an, membawa pasukannya menjulang Piala Malaysia pada tahun 1982,1984 dan 1986. Beliau menjaringkan gol penyamaan untuk Selangor pada perlawanan akhir Piala Malaysia 1986 menentang Johor FA, di mana Selangor bangkit dari ketinggalan 1-0 untuk menang 6-1.http://www.bharian.com.my/bharian/articles/Golfinal1986jadikenangan/Article

Beliau juga pernah mewakili pasukan bola sepak kebangsaan Singapura pada kejohanan pra Piala Dunia.http://cyberita.asia1.com.sg/msukan/story/0,6879,206666,00.html Beliau turut mewakili Malaysia dalam dua perlawanan persahabatan menentang Emiriah Arab Bersatu pada 1985 setelah mendapat kerakyatan Malaysia pada 1984 sekaligus menjadi pemain naturalisasi pertama pasukan kebangsaan Malaysia. Namun hasratnya untuk mewakili Malaysia di pusingan kelayakan Piala Dunia 1986 pada tahun 1985 tidak diluluskan FIFA kerana beliau sudah membuat penampilan bersama Singapura.

Beliau pernah melatih kelab Proton FC, dan menjadi penolong jurulatih Selangor FA dari tahun 2005 hingga 2007. Beliau juga pernah mengemudi pasukan ATM FA sebagai ketua jurulatih pada tahun 2009.

Beliau meninggal dunia pada 27 Januari 2012 di Hospital Selayang, akibat penyakit Hepatitis B.http://www.hmetro.com.my/myMetro/articles/Tidaksempatpulang/Article/index_html

Rujukan

Pautan luar
Razali Alias dalam kenangan di SelangorFC.com

Kategori:Kelahiran 1961
Kategori:Kematian 2012
Kategori:Pemain bola sepak Singapura